Okresná prokuratúra Bratislava II 
Kvetná 13, 820 05 Bratislava 25

Sp. zn. : 4 Pv 38/15/1102	Bratislava II, 29.5.2015
EEČ : 2-9-116-2015

U Z N E S E N I E

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: nezamestnaný
Podľa § 215 ods. 1 písm. d/ Tr. por. s poukazom na ustanovenie § 9 ods. 1 písm. d/   Tr.por. zastavujem trestné stíhanie proti obv. XXXXX, nar. XXXXX, trvale bytom XXXXX XXXXX bez prihlásenia bytom XXXXX XXXXX, 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením povereného príslušníka OR PZ OO PZ XXXXX  zo dňa 17.1.2015 pod č.k. XXXXX bolo podľa § 199 ods.1 Tr. por. začaté trestné stíhanie a dňa 20.2.2015 podľa § 2O6 ods. 1 Tr.popr. vznesené obvinenie XXXXX  za úmyselný prečin Nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods.l Tr.zák na tom skutkovom základe, že obvinený v čase o 19.00 dňa 17. 01. 2015 v Bratislave na XXXXX na zastávke MHD s označením XXXXX, hliadke Pohotovostnej motorizovanej jednotky, Odboru poriadkovej polície, Krajského riaditeľstva Policajného zboru XXXXX počas kontroly dobrovoľne vydal 1 ks zatavenú injekčnú striekačku s obsahom neznámej bielej kryštalickej látky, pričom vzniklo dôvodné podozrenie, že sa jedná o omamnú a psychotropnú látku, pričom kriminalisticko expertíznym skúmaním bolo zistené, že v zatavenej injekčnej striekačke sa nachádzal biely kryštalický materiál s hmotnosťou 146 mg obsahujúci účinnú látku metamfetamín v množstve väčšom ako 20 mg, pričom uvedené množstvo metamfetamínu je spôsobilé po aplikovaní ovplyvniť stav ľudskej psychiky pôsobením na centrálny nervový systém a toto množstvo možno považovať za minimálne dve obvykle jednorazové dávky drogy.

Metamfetamín je v zmysle zákona Národnej rady Slovenskej republiky č. 139/1998 Z. z. o omamných látkach, psychotropných látkach a prípravkoch v znení neskorších predpisov zaradený do II. skupiny psychotropných látok.

     Dňa 23.4.2015 doručil poverený príslušník do spisu záznam, že obvinený XXXXX dňa 19.4.2015 zomrel. Preskúmal som na vec vzťahujúci sa materiál. Zistil som, že sú dané zákonné podmienky na zastavenie trestného stíhania proti obvinenému XXXXX. 

S poukazom na vyššie uvedené skutočnosti bolo potrebné rozhodnúť tak ako je to uvedené vo výrokovej časti tohto  uznesenia.

Poučenie:
Proti tomuto uzneseniu je možné podať v lehote do 3 dní od doručenia uznesenia sťažnosť na Okresnú prokuratúru pre Bratislavu II. Sťažnosť má odkladný účinok.

JUDr. Michal Barila
prokurátor